burgasdotpro/wikipedia huggingface dataset:
LMFAO

LMFAO je americká electro-hopová dvojica, ktorá vznikla v roku 2006 v Los Angeles v Kalifornii. Skladá sa z dvoch rapperov, tanečníkov a DJov Redfooa a SkyBlua (* 23. august 1986). Ich hudba je orientovaná predovšetkým na párty. Štýl, ktorý hrajú sami označujú ako „party rock“. Názov LMFAO je skratkou „Laughing My Fucking Ass Off“ čo v preklade znamená „smejem sa úplne poprdeli“, a táto skratka je používaná v internetovom slangu.
Zatiaľ je ich najúspešnejším hitom singel „Party Rock Anthem“, ktorý dosiahol 1. miesto v rebríčkoch v USA, Kanade, Spojenom kráľovstve a v ďalších viac ako desiatich krajinách.
Hostivické rybníky

Hostivické rybníky sú prírodná pamiatka ev. č. 1885. Nachádzajú sa neďaleko obce Hostivice v okrese Praha-západ. Oblasť spravuje Agentúra ochrany prírody a krajiny ČR.
Predmetom ochrany sú dochované prírodné spoločenstvá hostivickej rybničnej sústavy, vrátane priľahlých mokraďových a lesných úsekov a na ne viazaných vzácnych a ohrozených druhov rastlín a živočíchov. Lokalita je chránená tiež ako významné miesto hniezdenia, zimovania a ťahu vtáctva.
Ľudovít IV. (Francúzsko)

Ľudovít IV. (* medzi septembrom 920 a septembrom 921† 10. september 954, Reims) bol západofranský kráľ (936 – 954).
Životopis.
Ľudovít IV. bol jediný mužský potomok Karola III a Edwigy z Wessexu, dcéry anglického kráľa Eduarda I.
Narodil sa v dobe, kedy začínal odboj šľachty voči jeho otcovi, ktorý vyvrcholil zvolením protikráľa Róberta I. v roku 922, jeho smrťou o rok neskôr a zároveň zosadením Karola III. zo západofranského trónu. Kráľom bol zvolený Bosovec Rudolf Burgundský, ktorý vládol až do svojej smrti v roku 936. Karol III. zomrel v roku 929 vo väzení, jeho manželka Edwiga ale s malým Ľudovítom utiekla pri prevrate k príbuzným do Anglicka, kde ho vychovávala.
Návratu na európsky kontinent sa Ľudovít dočkal v roku 936, kedy ho po Rudolfovej smrti časť šľachty povolala späť do krajiny, aby usadol na uvoľnený trón. Táto akcia bola asi organizovaná Hugom Veľkým, ktorý chcel zabrániť ďalšej vláde Bosovcov. Ľudovít IV. bol korunovaný 19. júna 936 v Laone reimským arcibiskupom. Jeho moc však bola zo začiatku obmedzená len na okolie Laonu a na niektoré oblasti v severnom Francúzsku. Časom ale dokázal oblasť svojej vlády rozšíriť, keď na svoju stranu získal ďalších šľachticov. Nevyhýbal sa ani konfliktom, napr. s parížskym grófom Hugom Veľkým, ktorý na neho mal na začiatku vlády veľký vplyv.
Ľudovít IV. zomrel 10. septembra 954 v Reimes, kde bol aj pochovaný.
Deti.
V roku 939 sa oženil s Gerbergou, dcérou východofranského kráľa Henricha I. a sestrou neskoršieho cisára Otta I. Veľkého. Mali spolu sedem detí (Karol a Henrich boli dvojičky):
Lothar (Francúzsko)

Lothar (I.) alebo Lotar (I.) alebo Lotár (I.) (* 941 – † 2. marec 986 Laon) z dynastie Karolovcov bol západofranský kráľ v rokoch 954 až 986. Jeho otcom bol kráľ Ľudovít IV., matkou Gerberga Saská, sestra cisára Otta I.
Životopis.
Vládu v Západofranskej ríši nastúpil po smrti svojho otca v roku 954. Zvolený bol v Reimsi na popud svojej matky a jej súrodencov. Jeho regentom (Lothar mal v čase zvolenia 13 rokov) sa stal protivník jeho otca, parížsky gróf Hugo Veľký, syn bývalého protikráľa Róberta I. Nezávisle vládnuť začal Lothar až po smrti Huga (956), strýka Bruna (965) a matky Gerbergy (969). Vedel, že parížski grófi majú veľký vplyv a preto sa so snahou o jeho zníženie spojil s grófmi z Vermandois a Flámska.
V roku 978 obsadil Lotrinsko, lebo cisár Otto II. menoval Lotharovho brata Karola dolnolotrinským vojvodom a Lothar sa tak domnieval, že mu toto územie patrí. Obsadil i Aachen, na čo cisár odpovedal protiakciou, pri ktorej s armádou obsadil Soissons, Reims a Laon a dostal sa až k Parížu. Jeho vojsko ale pod tlakom armády Huga Kapeta, syna Huga Veľkého, a ďalších šľachticov podporovaných Lotharom muselo s ťažkými stratami ustúpiť. Mier bol uzavretý v roku 980.
V roku 983 bol Lothar menovaný opatrovníkom Otta III., keď cisár Otto II. na konci tohto roku zomrel. 
Lothar I. zomrel 2. marca 986, zanechajúc po sebe nástupcu, syna Ľudovíta. Pochovaný bol v Reims.
Potomkovia.
Lothar I. sa v roku 966 oženil s Emou, dcérou talianskeho kráľa Lothara II. Mali spolu dve deti:
Okrem toho mal Lothar I. aj nemanželských synov:
Ľudovít V. (Francúzsko)

Ľudovít V. Lenivý (* 967 – † 21. máj 987) bol francúzsky kráľ v rokoch 986 až 987 a tiež posledný legitímny mužský príslušník rodu Karolovcov. 
Život.
Jeho rodičmi boli Lothar I. matkou Ema, dcéra talianskeho kráľa Lothara II.
Ľudovít bol korunovaný už 8. júna 979, v prvej polovici 80. rokov bol akvitánskym kráľom. Samostatnú vládu nastúpil po otcovej smrti v roku 986. Bol posledným Karolovcom na francúzskom tróne (jeho sídlo bolo v Laone) a posledným mužským legitímnym Karolovcom vôbec.
V roku 982 sa oženil v Brioude s Adlétou z Anjou, pričom ihneď potom boli obaja korunovaní za kráľa a kráľovnú Akvitánska. Manželstvo ale bolo bezdetné a vzhľadom na vekový rozdiel oboch partnerov (Adléta bola asi o 20 rokov staršia) bolo v roku 984 zrušené.
Ľudovít V. zdedil po otcovi spory francúzskych Karolovcov s dynastiou cisára Otta I., v ktorých mal cisár, ako rímsky panovník moc nad francúzskymi duchovnými.
Kráľ Ľudovít V. zomrel pri loveckej nehode. Bol pochovaný v meste Compiègne.
Ľudovít V. zomrel bez potomkov a jediným legitímnym následníkom bol jeho strýko Karol Dolnolotrinský. Duchovní ale, rovnako ako neskôr pápež Silvester II., dosadili na trón Huga Kapeta, ktorý sa presadil svojou vojenskou silou a tiež ako vnuk bývalého protikráľa Róberta. Bol pochovaný v meste Compiègne.
Jenson Button

Jenson Alexander Lyons Button MBE (* 19. január 1980, Frome, Spojené kráľovstvo) je britský pilot F1, ktorý v roku 2009 vyhral svetový šampionát za tím Brawn GP. Po kariére vo Formule 1 sa stal v roku 2018 spolu-šampiónom série Super GT, v ktorej zdieľal auto Honda s Naoki Yamamotom v tíme Kunimitsu.
Osobný život.
Bol zasnúbený s herečkou a speváčkou Louise Griffiths, no ich 5-ročný vzťah skončil v roku 2005. V rokoch 2014 – 2015 bol ženatý s modelkou Jessicou Michibata. Je zasnúbený s modelkou Brittny Ward, s ktorou má syna a žijú v Los Angeles.
Communication Today

Communication Today je vedecký časopis z oblasti masmediálnej a marketingovej komunikácie zaoberajúci sa odbornou vedeckou reflexiou médií, mediálnych kompetencií, diskurzu hraníc reality, myslenia médií, nových médií, marketingu a vzťahov s médiami, nových trendov v marketingu, špecifík jednotlivých druhov marketingu, psychológie a sociológie marketingovej komunikácie a následne i štruktúrovania komunikátov, marketingových stratégií a komunikačných vied. Časopis vydáva Fakulta masmediálnej komunikácie Univerzity sv. Cyrila a Metoda v Trnave
Od roku 2010 ponúka odbornej verejnosti interdisciplinárne zameranú diskusiu.
"Communication Today" vychádza s periodicitou dvakrát ročne a je recenzovaným periodikom. Sprostredkováva štúdie teoretického charakteru, teoreticko-empirického charakteru, výsledky výskumov a ich implementáciu do praxe ako i recenzie odborných publikácií. Časopis je indexovaný v Emerging Sources Citation Index (ESCI) – Web of Science aj databáze Scopus.
ISSN: 1338-130X
Christer Abrahamsson

Christer Abrahamsson (* 8. apríl 1947, Umeå, Švédsko) je bývalý švédsky hokejový brankár.
Spolu so svojim bratom Thommym Abrahamssonom (Po bratoch H. a S. Tvillingových druhé dvojčatá vo švédskej reprezentácii) hral za Leksands IF (1964-1974), v kanadskej profesionálnej lige WHA za New England Whalers (1974-1977), po návrate do Švédska znova za Leksands IF (1977-1982). Švédsko reprezentoval 102-krát, účastník MS 1971, 1973 a 1974.
Thommy Abrahamsson

Thommy Abrahamsson (* 8. apríl 1947, Umeå, Švédsko) je bývalý švédsky hokejový obranca.
Spolu so svojim bratom Christerom Abrahamssonom (po bratoch H. a S. Tvillingových druhé dvojčatá vo švédskej reprezentácii) hral za Leksands IF (1964 – 1974 a 1977 – 1980), v kanadskej profesionálnej lige WHA za New England Whalers (1974 – 1977 a 1980 – 1981), po návrate do Švédska za Timrå IK (1981 – 1982). Majster Švédska 1969, 1973 a 1974. Švédsko reprezentoval 133-krát, účastník 4 Majstrovstiev sveta (1970 – 1972, 1974), ZOH 1972.
Quido Adamec

Quido Adamec (* 15. december 1924, Praha – † 22. júl 2007) bol český hokejový rozhodca, nositeľ verejného uznania I. stupňa Za zásluhy o rozvoj československej telesnej výchovy (1984), zaslúžený rozhodca (1981).
Životopis.
Ako hokejový rozhodca začínal na Rakovnicku v kladenskom prebore (1946 - 1947), neskôr pôsobil v Českých Budějoviciach (1948 - 1949), v Prahe riadil krajské a divízne stretnutia (1949 - 1950). V československej hokejovej lige pískal v rokoch 1952 – 1969, ako medzinárodný rozhodca riadil stretnutia 15 rokov. Pískal na siedmich majstrovstiev sveta (1955 - 1959, 1961 a 1965), vrátane domáceho šampionátu v roku 1959.
Od roku 1973 člen predsedníctva VSLH ÚV ČSTV a predseda komisie rozhodcov, od 1978 člen medzinárodnej komisie rozhodcov IIHF. Uznávaná autorita ako pravidlový odborník, známy svojou publicistickou činnosťou. Na mnohých medzinárodných konferenciách hokejových rozhodcov pôsobil ako lektor. Vyznávač modernej stratégie rozhodovania, systematizoval komplexnú výchovu rozhodcov.
V roku 2005 boli jeho zásluhy ocenené uvedením do Hokejovej siene slávy IIHF.
John Francis Ahearne

John Francis „Bunny“ Ahearne (* 19. november 1900, Wexford, Írsko – † 11. apríl 1985, Toddington, Spojené kráľovstvo) bol hokejový funkcionár, predseda IIHF v rokoch 1957 – 1960, 1963 – 1966 a 1969 – 1975, od roku 1975 čestný predseda.
Životopis.
Narodil sa v Írsku, od 16 rokov bol sedem rokov v britskej armáde ako radista, potom sa stal úspešným podnikateľom v cestovnom ruchu.
Hokej nikdy nehral. Prvé kontakty s s ľadovým hokejom mal na začiatku 30. rokov, od roku 1933 bol sekretárom britského hokejového zväzu. Vytvoril olympijský tím Spojeného kráľovstva pre ZOH 1936 prevažne z hráčov kanadského pôvodu a doviedol ich k olympijskému víťazstvu.
Po druhej svetovej vojne sa stal významným funkcionárom na medzinárodnej úrovni. Najskôr bol generálnym sekretárom IIHF (1947 – 1951), potom podpredsedom (1951 – 1957), od 1957 do 1975 v pravidelných obdobiach predsedom IIHF. Medzitým bol v rokoch 1960 – 1963 a 1966 – 1969 podpredseda. Zúčastnil sa viac ako 40 majstrovstiev sveta, predsedal 55 kongresom IIHF. Autoritatívne viedol medzinárodnu federáciu a uplatňoval na každom kroku obchodné schopnosti. Bol veľkým odporcom účasti profesionálnych hráčov Kanady a USA na MS (roztržka s Kanadou v roku 1969, ich reakciou bola sedemročná neúčasť Kanady na svetových šampionátoch).
Bol jednou z najvýraznejších postáv medzi funkcionármi IIHF. Od roku 1975 bol čestným predsedom IIHF a od roku 1977 tretí Európan (po P. Loicqovi a A. Tarasovi) v Hokejovej sieni slávy v Toronte.
Mats Ahlberg

Mats Ahlberg (* 16. máj 1947, Avesta, Švédsko) je bývalý švédsky hokejový stredný útočník.
Hral za Avesta BK (1962-66), Leksands IF (1966-81). Majster Švédska 1969, 1973-75. V ligovej súťaži 371 stretnutí - 274 gólov. Švédsko reprezentoval 164x, účastník 9 MS (1971-79), Canada Cupu 1976, ZOH 1980.
Seppo Ahokainen

Seppo Ahokainen (* 19. január 1952, Lappeenranta, Fínsko† 6. marec 2024) bol fínsky hokejový ľavý krídelný útočník.
Hral za SaiPa Lappenranta, ligová súťaž za Ilves Tampere (19711977), Taparu Tampere (19801985), v zahraničí za Klagenfurter AC v Rakúsku (19771980).
Vo fínskej lige 11 sezón, 363 stretnutí – 162 gólov. Majster Fínska 1972, 1982 a 1984. Fínsko reprezentoval 162x – 34 gólov. Účastník 8 MS (19721974, 19771979, 1981 a 1982), ZOH 1976.
Vred

Vred alebo ulkus () je ohraničený rozpad tkaniva na koži alebo sliznici, sprevádzaný nekrotizáciou tkaniva a obyčajne aj hnisavým, vodnatým alebo krvavým sekrétom. Príčiny môžu byť lokálne alebo môže byť príčinou celková choroba. Hojí sa granulačným tkanivom a zanecháva jazvu. Ľudovo sa ako „vred“ označuje aj furunkul, karbunkul a rozpadávajúci sa nádor.
Kate Ryan

Kate Ryan, vlastným menom Katrien Verbeeck, (* 22. júl 1980, Tessenderlo, Belgicko) je belgická speváčka a držiteľka ceny World Music Award. 
Svoju spevácku kariéru začala v roku 2001 a neskôr získala úspech s niekoľkými tanečnými hitmi. Jej najväčšími hitmi sú „Désenchantée“, „Libertine“, „Only If I“ či „The Promise You Made“. Kate Ryan reprezentovala Belgicko v súťaži Eurovision Song Contest 2006 s piesňou „Je t'adore“.
Vred (rozlišovacia stránka)

Vred môže byť:
Dyspraxia

Dyspraxia patrí medzi špecifické poruchy učenia. Ide o vývojovú poruchu funkcií týkajúcich sa riadenia pohybu definovanú ako postihnutie či nezrelosť v plánovaní a organizácii pohybov. Takto postihnuté dieťa prejavuje nesúlad medzi svojimi pohybovými schopnosťami a vekom, ťažko si osvojuje komplexné pohybové zručnosti, jeho hrubá motorika je oneskorená (týka sa hlavne napodobňovania predvádzaných pohybov), následne potom má problémy s úlohami vyžadujúcimi jemnú motoriku. Postihnutý je potom často označovaný ako nemotorný či nešikovný. Neinformovaným ľuďom sa môže také dieťa javiť ako lenivé, bez záujmu, nevychované či neporiadne. Tieto vonkajšie prejavy však sú dôsledkom vnútorných pocitov menejcennosti, nepochopenia, osamelosti a bezmocnosti. Dieťa sa potom na seba snaží upozorniť, vedené snahou o získanie pomoci.
Beťah

Beťah môže byť:
Psotník

Psotník alebo zrádnik (zriedkavo "zradkyňa") alebo božec môže byť:
Psotník alebo božec (alebo zrádnik(?)) môže byť aj len eklampsia detí a/alebo detská tetánia ( alebo spasmophilia).
Zrádnik môže byť aj expresívne:
AIK IF Stockholm

AIK Ishockeyförening Stockholm je švédsky hokejový klub zo Štokholmu, založený v roku 1921. 
Ľadový hokej.
Jeden z najslávnejších švédskych klubov, 13 000 členov. V ligovej súťaži najúspešnejší a po Södertälje SK aj najčastejší účastník Allsvenska (45 sezón, 835 stretnutí, z toho 455 víťazných a 111 nerozhodných), majster Švédska 1934, 1935, 1938, 1946, 1947, 1982 a 1984. 
Najvýznamejší tréneri.
Klubové farby: čierna a žltá. 
Stretnutia hrá v hale Johanneshov (kapacita: 8 700 divákov).
Amúzia

Amúzia alebo dysmúzia je psychopatologická porucha prejavujúca sa ako komplex príznakov svedčiacich o nedostatočnej alebo nulovej schopnosti vnímať hudbu.
Medzi charakteristické prejavy tejto poruchy, podľa ktorých ju možno relatívne ľahko identifikovať, patria narušenie zmyslu pre rytmus a tóny, neschopnosť hudbu reprodukovať či vnímať jej emocionálnu stránku, zníženie celkového záujmu o hudbu, zlá manipulácia aj s jednoduchými hudobnými nástrojmi, problémy či úplná neschopnosť pri čítaní notového zápisu a pod. Z psychologického hľadiska je problematické najmä ochudobnenie o príjemné estetické prežitky. Keďže ide o jednu z foriem medziľudskej komunikácie, má táto porucha dopad aj na sociálne správanie.
Dysmúzia v pedagogike.
V pedagogike patrí medzi relatívne časté špecifické poruchy učenia, na rozdiel od iných porúch učenia (ako je napr. dysgrafia) však nemá tak nepriaznivé spoločenské dôsledky. Ide o poruchu hudobnej schopnosti, ktorej opakom je absolútny hudobný sluch. Môže ísť o poruchu v zložke receptívnej (postihnutý nedokáže rozpoznať tóny, melódie, hudobné nástroje a pod.) či expresívnej (postihnutý zle reprodukuje tóny, melódie a piesne, nedokáže správne zachádzať so sláčikom, neobratne používa prstoklad), vylúčená nie je ani kombinácia oboch zložiek. Porucha sa vyskytuje veľmi často izolovane (nie je sprevádzaná výskytom iných porúch učenia).
Majstrovstvá Európy vo vodnom póle 1991

Majstrovstvá Európy vo vodnom póle 1991 boli v poradí 20. majstrovstvá Európy vo vodnom póle, ktoré organizuje Európska plavecká liga (LEN). Konali sa v Aténach, v Grécku v dňoch od 17.24. augusta 1991, za účasti 16 mužských a 8 ženských tímov. Nováčikom turnaja bolo družstvo žien Sovietskeho zväzu. V mužskej kategórii po finálovej výhre nad zvíťazila , v ktorej nefiguroval ani jeden chorvátsky hráč. V ženskej kategórii získalo titul , keď vo finále vyhralo nad predchádzajúcim trojnásobným majstrom Európy z .
Party Rock

Party Rock je debutový album americkej electro-hopovej skupiny LMFAO, ktorý bol vydaný dňa 7. júla 2009 cez vydavateľstvo Interscope Records.
Zradkyňa

Zradkyňa môže byť:
Zlá choroba

Zlá choroba alebo zriedkavo zlá nemoc môže byť:
Party Rock Anthem

„Party Rock Anthem“ je skladba americkej electro-hopovej skupiny LMFAO v spolupráci s GoonRockom a speváčkou Lauren Bennett. Bola vydaná ako prvý singel z ich druhého štúdiového albumu "Sorry for Party Rocking". Skladba obsahuje text z piesne „Hustlin“ od Ricka Rossa. Singel dosiahol prvé pozície v rebríčkoch Austrálie, Nemecka, Belgicka, Brazílie, Kanade, Francúzska, Dánska, Írska, Nového Zálandu, Slovenska, Švajčiarska, Veľkej Británie a USA. Skladba sa udržala 11 týždňov na 1. mieste na Novom Zélande a 10 týždňov v Austrálii. V USA sa predalo viac ako 10,000,000 kópií singlu a dosiahol 1. miesto v rebríčku Billboard Hot 100.
Náprstník

Náprstník ("Digitalis") je rod dvojklíčnolistových rastlín z čeľade skorocelovitých (Plantaginaceae).
Známych je asi 35 druhov, jeho zástupcovia rastú v Európe, severnej Afrike a západnej Ázii. Sú to dvojročné a vytrvalé byliny s trubkovitými kvetmi. Rastliny obsahujú glykozidy využívané na liečbu srdcových chorôb. Všetky druhy sú jedovaté a môžu spôsobiť smrteľnú otravu.
Kvalifikácia na Majstrovstvá sveta vo futbale 2014 – Ázia – Tretia fáza

Tretia fáza kvalifikácie na Majstrovstvá sveta vo futbale 2014 Ázijskej skupiny začala 2. septembra a skončila 29. februára 2012. Zúčastnilo sa jej 20 tímov rozdelených do 5 skupín. Tímy z 1. a 2. miesta postúpili do 4. kola.
Winnipeg Jets

Winnipeg Jets je hokejový klub NHL sídliaci v Manitobe v kanadskom meste Winnipeg. Hrá vo Východnej konferencii v Juhovýchodnej divízii.
História.
Atlanta Thrashers.
Atlanta vstúpila do NHL v roku 1999 a za ten čas nezaznamenala žiadny výrazný úspech. Do play-off sa jej podarilo postúpiť len raz, v sezóne 2006/2007, no vypadla hneď v prvom kole, keď ich New York Rangers porazil 4 - 0 na zápasy. Za ten čas tu pôsobili Slováci, Ľubomír Bartečko, Ronald Petrovický, Ivan Majeský, Peter Bondra, Boris Valábik a Marián Hossa, ktorý sa stal celkovo tretí najproduktivnejší hráč klubu (248 bodov v 222 zápasoch).
Po dlhotrvajúcich finančných problémoch sa v roku 2011 klub presťahoval z Atlanty do Winnipegu.
Winnipeg Jets.
Po presťahovaní bolo potrebné urobiť pred sezónou zmeny vo vedení klubu, novým generálnym manažérom sa stal Kevin Cheveldayoff 
a hlavným trénerom sa stal Claude Noel.
, ktorý predtým pôsobil v Columbuse Blue Jackets.
Hráčska súpiska zostala prakticky nezmenená, jedinými výraznejšími zmenami boli, odchody Stewarta do Hurricanes a Boultona do Devils a príchod Erica Fehra z Washingtonu Capitals. Kapitánom zostal Andrew Ladd.
Kapitáni tímu.
Andrew Ladd, 2011 – "súčasnosť"
Božec

Božec môže byť:
Animal (album)

 
Animal je prvý štúdiový album americkej speváčky Keshy. Bol vydaný 1. januára 2010 vydavateľstvom RCA Records. Kesha spolupracovala s celým radom producentov a skladateľov, vrátane Dr. Luke a Maxom Martinom. 
Väčšina textov piesní na albume vychádza z osobných skúseností speváčky. Hovoria o zlomenom srdci, chlapcoch, o láske a zábave.
Majstrovstvá Európy vo vodnom póle 1993

Majstrovstvá Európy vo vodnom póle 1993 boli v poradí 21. majstrovstvá Európy vo vodnom póle, ktoré organizuje Európska plavecká liga (LEN). Konali sa v Sheffielde a Leedsi, v Spojenom kráľovstve v dňoch od 31. júla8. augusta 1993, za účasti 12 mužských a 12 ženských tímov. Oproti predchádzajúcemu turnaju sa znížil u mužov počet družstiev o 4 tímy a u žien naopak o 4 tímy zvýšil. Nováčikom bola štvorica mužských družstiev: Chorvátsko, Rusko (nástupca Sovietskeho družstva), Slovensko a Ukrajina, a pätica ženských družstiev: Česko, Rusko, Slovensko, Španielsko a Švajčiarsko. Spojené kráľovstvo organizovalo európsky šampionát druhýkrát, predtým hostilo toto podujatie v roku 1938, v Londýne. V mužskej kategórii po finálovej výhre nad zvíťazilo . V ženskej kategórii získalo titul , keď vo finále vyhralo nad .
Dangerous

„Dangerous“ je hip-hopová/R&amp;B skladba kanadského rappera Kardinala Offishalla, ktorý na nej spolupracoval s Akonom. Skladbu produkovali DJ Kemo a hAZEL a je prvým singlom z jeho štvrtého štúdiového albumu "Not 4 Sale". Singel bol vydaný pre rozhlas v marci 2008 a na iTunes dňa 1. apríla 2008. Skladba vyhrala cenu Juno Award za Single of the Year na odovzdávaní cien Juno Awards 2009. V marci 2010 bol singel certifikovaný na 3-násobnú platinu od CRIA.
Zoznam skladieb.
12" singel.
A-strana
B-strana
Zámok Possenhofen

Zámok Possenhofen, niekedy nazývaný len "Possi", je bavorský zámok ležiaci na brehu Starnberského jazera necelých 30 km juhozápadne od Mníchova. 
Na zámku žila v detstve, spoločne so svojimi rodičmi a súrodencami predposledná rakúska cisárovná Sissi. Jej rodičia, vojvoda Maximilián Jozef Bavorský a Ludovika Wilhelmina Bavorská ho kúpili v roku 1834 ako svoje vidiecke sídlo. Zámok obklopuje rozsiahly park a záhrada.
Dejiny.
Na mieste dnešného zámku stával pôvodne hrad, ktorý tu bol postavený v roku 1536, neskôr bol zničený počas tridsaťročnej vojny, následne niekoľkokrát prestavaný do dnešnej zámockej podoby.
Súčasnosť.
V súčasnosti tu je študentský internát a múzeum venované cisárovnej Alžbete Bavorskej.
Cannibal

Cannibal je prvé EP americkej speváčky Keshy. Z albumu boli vydané dva single „We R Who We R“a „Blow“.
Externé odkazy.
kids
Tour Saint-Jacques

Tour Saint-Jacques (po francúzsky; doslova "Veža sv. Jakuba") je neskorogotická veža v Paríži. Nachádza sa na malom námestí s parkovou úpravou v 4. obvode. Je vysoká 52 m a patrí k významným pamiatkam mesta. 
Od roku 1998 je zaradená na zozname svetového dedičstva UNESCO ako súčasť Svätojakubskej pútnickej cesty vo Francúzsku.
Dejiny.
Veža bola postavená v rokoch 15081522 a je jediným pozostatkom kostola "Saint-Jacques-la-Boucherie", ktorý od roku 1259 slúžil ako oficiálny kostol parížskeho cechu mäsiarov (fr. "boucher"). Kostol bol v 16. storočí výrazne prestavaný a v roku 1797 až na vežu zbúraný.
V roku 1824 tu bola umiestnená zlievareň olovených nábojov. V roku 1836 kúpilo vežu mesto Paríž a zriadilo okolo verejný park. V roku 1856 bola vyhlásená za historickú pamiatku.
V rokoch 18541858 bola veža zreštaurovaná. V roku 2001 musela byť veža zahalená, aby odpadávajúce časti kamennej výzdoby neohrozovali chodcov. Druhá rozsiahla oprava bola v rokoch 20062009 s nákladom 8,3 miliónov eur.
V hale veže sa nachádza socha fyzika Blaise Pascala, ktorý na veži vykonával barometrické merania. Od roku 1891 je na vrchole umiestnená malá meteorologická stanica.
Veža inšpirovala v roku 1856 spisovateľa Alexandra Dumasa k napísaniu divadelnej hry "La tour Saint-Jacques-la-Boucherie".
I’m in Miami Bitch

„I'm in Miami Bitch“ (clean verzia „I'm in Miami Trick“) je debutový singel americkej electro-hopovej skupiny LMFAO. Singel bol oficiálne vydaný pre rozhlas v roku 2008. V júli 2009 singel dosiahol 51. miesto v rebríčku Billboard Hot 100. Takisto dosiahol 37. miesto v rebríčku Canadian Hot 100.
Okrem mnohých alternatívnych verzií skladby, je originálny remix vytvorený v spolupráci s Pitbullom. Medzinárodne je najpopulárnejší mashup s „Let the Bass Kick“ od Chuckieho (nazvaný „Let the Bass Kick in Miami Bitch/Girl“). Táto verzia bola vydaná ako singel a dosiahol 9. miesto v rebríčku UK Singles Chart.
Vis

Vis môže byť:
VIS môže byť:
Majstrovstvá Európy vo vodnom póle 1995

Majstrovstvá Európy vo vodnom póle 1995 boli v poradí 22. majstrovstvá Európy vo vodnom póle, ktoré organizuje Európska plavecká liga (LEN). Konali sa vo Viedni, v Rakúsku v dňoch od 17.27. augusta 1995, za účasti 12 mužských a 12 ženských tímov. Nováčikom turnaja bolo iba družstvo žien Portugalska. Rakúsko organizovalo európsky šampionát tretíkrát, keď predtým hostilo toto podujatie v rokoch 1950 a 1974, vždy vo Viedni. Zápasy sa odohrali v plaveckom komplexe Stadionbad. V mužskej kategórii po finálovej výhre nad zvíťazilo opätovne . V ženskej kategórii získalo prvýkrát titul , keď vo finále vyhralo nad .
Majstrovstvá Európy vo vodnom póle 1997

Majstrovstvá Európy vo vodnom póle 1997 boli v poradí 23. majstrovstvá Európy vo vodnom póle, ktoré organizuje Európska plavecká liga (LEN). Konali sa v Seville, v Španielsku v dňoch od 13.22. augusta 1997, za účasti 12 mužských a 12 ženských tímov. Nováčikmi turnaja boli obe družstvá FR Juhoslávie. Zápasy sa odohrali v Piscina San Pablo Sevilla. V mužskej kategórii po finálovej výhre nad zvíťazilo . To získalo titul po 20 rokoch. V ženskej kategórii obhájilo titul , keď vo finále vyhralo nad .
Tieto majstrovsstvá slúžili ako kvalifikácia európskych družstiev na MS 1998, ktoré organizovala Austrália. Kvalifikovali sa na ne 4 najlepšie družstvá v mužskej a 2 najlepšie družstvá v ženskej kategórii.
Kôň domáci

Kôň domáci alebo kôň (lat. "Equus caballus", "Equus ferus" [alebo "caballus" alebo "przewalskii"] "caballus", "Equus ferus" [alebo "caballus" alebo "przewalskii"] forma "caballus") je taxón (v závislosti od autora druh, poddruh či forma druhu) zahŕňajúci domestikovaných príslušníkov podrodu kôň ("Equus") z rodu kôň ("Equus"). Do tohto taxónu patria len dnešné domestikované (=domáce) kone a ich priami vývojoví predchodcovia, nepatria doň teda domestikované kone z iných, zaniknutých vývojových vetví (napr. domestikované kone botajskej kultúry).
Terminológia.
Samica koňa (nielen domáceho) sa nazýva kobyla, starší samec žrebec a kastrovaný samec je valach. Mláďa koňa je žriebä, mladý kôň v zácviku je remonta. Gravidita sa odborne nazýva žrebnosť, kobyla sa ožrebí (vrhne žriebä).
Význam.
Kôň domáci sa v minulosti používal na prácu alebo na cestovanie. Dnes sa využíva hlavne na jazdenie ako hobby. V súčasnosti kone nahradili autá a stroje. 
Skupiny plemien koní.
V chove koní sa kone tradične delia na:
Uvedení diví predchodcovia sú taxóny, ktoré sa v minulosti podľa niektorých autorov považovali za predchodcov uvedených skupín plemien. Podľa súčasných vedomostí však ani jeden z týchto prechodcov nie je uvedený správne. V skutočnosti divý predchodca koňa domáceho bol iba jeden (teda nie štyria predchodcovia) a nie je síce známe, ktorý taxón to presne bol, ale nebol to ani jeden z vyššie uvedených štyroch; dal by sa síce označiť ako kôň tarpan, ale len v niektorom zo širších významov tohto názvu. Podrobnejšie pozri aj napr. v článku kôň (podrod).
Robert Bakalář

Robert Bakalář (* 6. jún 1940 † 3. august 2011) bol český športový novinár, televízny redaktor a športový komentátor. Jeho zameraním bola cyklistika, ktorej sa ako novinár venoval od roku 1965 až do svojej smrti. 
Bývalý športový redaktor a komentátor niekdajšej Česko-slovenskej televízie pôsobil 15 rokov ako komentátor českej verzie televíznej stanice Eurosport.
Kvalifikácia na Majstrovstvá sveta vo futbale 2014 – Afrika – Prvá fáza

Kvalifikácia na Majstrovstvá sveta vo futbale 2014 v Afrike má v prvej fáze 24 účastníkov. Tieto mužstvá budú spárované do 12 párov. Hrá sa doma a vonku. Zápasy sa hrajú od 11. novembra do 15. novembra. 12 víťazov postupuje do druhej fázy.
Program a výsledky zápasov.
Keňa vyhrala v pomere 7-0 a postúpila do druhej fázy.
Veniamin Veniaminovič Alexandrov

Veniamin Veniaminovič Alexandrov (; * 18. apríl 1937, Moskva, ZSSR † 6. november 1991, Moskva) bol sovietsky hokejista, ľavý krídelný útočník.
Hokej hral od svojich 15 rokov za CSKA Moskva (1955 – 1969, od 18 rokov v ligovom mužstve). V ligovej súťaži odohral 400 stretnutí a strelil 345 gólov, najlepší ligový strelec 1963 (53 gólov), desaťnásobný majster ZSSR (1956,1958 – 1961, 1963 – 1966, 1968). Člen klubu V. Bobrova (422 gólov). Na konte mal 161 reprezentačných zápasov a 119 gólov v rokoch 1957 – 1968. Šesťnásobný majster sveta (1963 – 1968), olympijský víťaz 1964 a 1968.
Po skončení aktívnej činnosti trénoval CSKA Moskva (1969), SKA Leningrad a CSKA Sofia (Bulharsko). Silný, technicky vyspelý hráč s citom pre zakončovanie akcií. Trojica Veniamin Veniamovič Alexandrov, Alexandr Davletovič Almetov a K. Loktev je považovaná za jeden z najlepších útočných radov v histórii sovietskeho hokeja.
Alexandr Davletovič Aľmetov

Alexandr Davletovič Aľmetov (; * 18. január 1940, Kyjev, ZSSR † 21. september 1992, Moskva) bol sovietsky hokejista, stredný útočník. 
Začínal v mládeži CSKA Moskva v 12 rokoch. Ligu hral za CSKA Moskva (1958 – 1967), odohral viac ako 220 stretnutí – 211 gólov, najlepší ligový strelec 1964 (40 gólov). ZSSR reprezentoval (1960 – 67) 106x – 72 gólov. Päťnásobný majster sveta (1963 – 1967), účastník ZOH 1960, 1964 (olympijský víťaz). Na týchto turnajoch odohral 50 stretnutí – 37 gólov. Patril medzi najlepších stredných útočníkov v sovietskom hokeji. Najčastejšie hral v rade s K. Loktevom a Veniaminom Veniaminovičom Alexandrovom na krídlach. Konštruktívny, tvorivý hráč s dobrou strelou. Člen klubu V. Bobrova (254 gólov)
Bruno Mars

Peter Gene Hernandez (* 8. október 1985, Honolulu, Havaj, USA), známy pod umeleckým menom Bruno Mars, je americký spevák, skladateľ, multi-inštrumentalista, hudobný producent a choreograf. Vyrastal v rodine hudobníkov a už v detstve začal robiť hudbu, a hrať na rôznych miestach vo svojom rodnom meste. Absolvoval strednú školu a presťahoval sa do Los Angeles, aby sa mohol usilovať o hudobnú kariéru. Po tom čo odišiel z Motown Records, v roku 2009 podpísal zmluvu s vydavateľstvom Atlantic Records. Bruno Mars je známy aj skladaním piesní pre iných umelcov. 
V roku 2009 sa stal spolu-zakladateľom produkčného tímu The Smeezingtons, ktorý mu pomáhal presadiť sa, ako sólový umelec. Spolupracoval s B.o.B na piesni „Nothin' on You“ a s Traviem McCoyom na piesni „Billionaire“. V roku 2010 vydal svoj debutový album s názvom, "Doo-Wops &amp; Hooligans", spolu s úspešnými singlami „Just the Way You Are“, „Grenade“ a „The Lazy Song“. Jeho druhý štúdiový album, "Unorthodox Jukebox", vyšiel v roku 2012 a dosiahol prvú priečku v Spojených štátoch. Z albumu vydal veľmi úspešné single: „Locked Out of Heaven“, „When I Was Your Man“ a „Treasure„ . V roku 2015 naspieval pieseň „Uptown Funk“ od Marka Ronsona. Počas svojej speváckej kariéry predal celosvetovo cez 100 miliónov singlov a albumov, vďaka ktorým je jedným zo Zoznamu najpredávanejších hudobných umelcov na svete. Mars mal päť singlov na prvej priečke rebríčku 'Billboard' Hot 100. Jeho kariéra, ktorá začala v roku 2010 je považovaná za najrýchlejšiu spevácku kariéru od čias Elvisa Presleyho. 
Mars obdržal niekoľko ocenení a nominácií, vrátane štyroch cien Grammy a magazín "Time" ho menoval jedným z najvplyvnejších ľudí sveta roku 2011. V decembri 2013 ho magazín "Forbes" zaradil na prvú priečku zoznamu 30 under 30. Mars je známy svojimi retro zábavnými vystúpeniami. Je sprevádzaný svojou kapelou, The Hooligans (elektrická gitara, basová gitara, klávesy, bicie, dychová sekcia), a tiež tanečníkmi a vokalistami. Hrajú celú paletu hudobných štýlov a show dopĺňajú prepracovanou choreografiou.
Osobný život.
V roku 2011 začal chodiť s modelkou Jessicou Caban.
Anders Andersson

Anders "Acka" Andersson (* 2. január 1937, Skellefteå, Švédsko † 15. december 1989, Skellefteå) bol švédsky hokejista, stredný útočník.
Hral za Skellefteå AIK (1956 – 1966), spolu s Eilertom Määttä a K.-S. Hedlundom v populárnej „rade komárov“, a Färjestads BK Karlstad (1966 – 1969). Švédsko reprezentoval 112-krát, účastník 7 majstrovstiev sveta (1957, 1959 – 1962, 1965 – 1966, majster sveta 1957, 1962) a ZOH 1960.
Evanjelická cirkev augsburského vyznania

Evanjelická cirkev augsburského vyznania je názov resp. súčasť názvu niektorých luteránskych cirkví v štátoch ležiacich na území bývalého Rakúsko-Uhorska, konkrétne:
Protestantstvo

Protestanstvo môže byť:
Majstrovstvá Európy vo vodnom póle 1999

Majstrovstvá Európy vo vodnom póle 1999 boli v poradí 24. majstrovstvá Európy vo vodnom póle, ktoré organizuje Európska plavecká liga (LEN). Konali sa v mestách Florencia a Prato, v regióne Toskánsko, v Taliansku v dňoch od 2.11. septembra 1999, za účasti 12 mužských a 8 ženských tímov. Počet účastníkov ženského turnaja sa oproti predchádzajúcim turnajom znížil o 4 tímy. Nováčikom bolo iba družstvo mužov Slovinska. Taliansko organizovalo európsky šampionát piatykrát, keď predtým hostilo toto podujatie v rokoch 1927, 1947, 1954 a 1983. Zápasy sa odohrali v Piscina Paolo Costoli di Firenze s kapacitou pre 2 500 a v Piscina Comunale di Prato s kapacitou pre 1 500 divákov. 
V mužskej kategórii obhájilo titul , ktoré zvíťazilo vo finálovom stretnutí nad . V ženskej kategórii získalo svoj tretí titul v rade domáce , keď vo finále vyhralo nad .
Rodinka úžasných (seriál)

Rodinka úžasných ("No Ordinary Family") bol americký televízny seriál vysielaný v televízii ABC. 45-minútová sci-fi komédia a dráma sa vyrábala v ABC Studios pre televíznu sezónu 2010-2011. Seriál sa v USA vysielal od 28. septembra 2010 do 5. apríla 2011 každý utorok o 20:00 večer.
 Seriál sa sústredí na rodinu Powellových, typickú americkú rodinu žijúcu vo fiktívnej štvrti Pacifik Bay v Kalifornii, ktorá po leteckej havárii v Amazónii v Brazílii, získa špeciálne schopnosti.
Dňa 13. mája 2011 spoločnosť ABC oznámila, že ďalšie série Rodinky úžasných sa natáčať nebudú.
Na Slovensku tento seriál vysielala TV JOJ v premiére 27. júna 2011.
Dabing.
Slovenské znenie pripravila spoločnosť "Trigon Production" pre televíziu JOJ.
Série.
"Podrobný zoznam častí nájdete v článku Zoznam častí seriálu Rodinka úžasných "
Majstrovstvá Európy vo vodnom póle 2001

Majstrovstvá Európy vo vodnom póle 2001 boli v poradí 25. majstrovstvá Európy vo vodnom póle, ktoré organizuje Európska plavecká liga (LEN). Konali sa v Budapešti, v Maďarsku v dňoch od 15.24. júna 2001, za účasti 12 mužských a 8 ženských tímov. Vodnopólové podujatie sa organizovalo prvýkrát samostatne, teda už nebolo viac súčasťou majstrovstiev Európy v plaveckých športoch. 
V mužskej kategórii získala titul , ktorá zvíťazila vo finálovom stretnutí nad . V ženskej kategórii zvíťazilo domáce , keď vo finále vyhralo nad .
Tieto majstrovsstvá slúžili ako kvalifikácia európskych družstiev na MS 2001, ktoré organizovalo Japonsko. Kvalifikovalo sa na ne 6 najlepších družstiev v mužskej a 3 najlepšie družstvá v ženskej kategórii.
Organizátor.
Výkonný výbor LEN rozhodol o organizátoroví ME 2001 v marci 2000. Druhým kandidátom bol chorvátsky Dubrovník, ktorý sa však neskôr stiahol. Maďarsko bolo organizátorom európskeho šampionátu tretíkrát, keď predtým hostilo toto podujatie v rokoch 1926 a 1958, vždy v Budapešti. Dejiskom zápasov bol Hajós Alfréd Nemzeti Sportuszoda.
Salamanca (rušeň)

Salamanca je jeden z prvých - ak nie vôbec prvý z - ozubnicových parných rušňov, ktorý bol úplne prakticky použitý v službe. 
Rušeň navrhol v roku 1811 John Blenkinsop a na konštrukcii rušňa sa podieľal Matthew Murray. Rušeň bol vyrobený a uvedený do prevádzky v roku 1812 na železnici banskej spoločnosti Middleton Collier Railway spájajúcej Middleton a Leeds v Spojenom kráľovstve. Prevádzku rušňa ukončila v roku 1834 ďalšia explózia kotla, k predchádzajúcej explózii došlo už v roku 1818. V obidvoch prípadoch bolo príčinou prehriatie kotla a absencia poistných ventilov.
Označenie, resp. pomenovanie Salamanca pripomína bitku pri Salamanke (mesto v Španielsku), v ktorej v roku 1812 britsko-portugalská aliancia porazila francúzske vojsko.
Konštrukcia.
Konštrukcia rušňa bola riešená s jedným hnacím kolesom, ktoré bolo umiestnené medzi bežnými kolesami a bolo ozubené. Toto ozubené koleso zapadalo do ozubeného hrebeňa uloženého mimo koľají. Týmto riešením sa dosiahol prenos veľkej ťažnej sily rušňa aj pri jeho malej adhéznej hmotnosti. Touto konštrukciou bol položený základ ďalších ozubnicových železníc. Dve bežné dvojkolesia len niesli hmotnosť stroja a zaisťovali smerové vedenie. Rušeň bol konštruovaný pre rozchod 1 245 mm.
Pohon.
Pohon zabezpečoval parný stroj, pričom boli použité dva vertikálne valce umiestnené symetricky k stredu stroja nad ozubeným kolesom. Na konštrukciu stroja sa použili hnacie valce s priemerom 8 "(203 mm) a zdvihom 20" (508 mm), ktoré zabezpečovali potrebnú ťažnú silu na prevádzku s ťažkými uhoľnými vozňami. Rušeň bol schopný utiahnuť až 100 ton, t.j. 30 vagónov naložených uhlím. Prenos sily bol realizovaný pomocou dvoch kľukových mechanizmov, pre každý valec jeden, ktoré poháňali cez pomocné ozubené kolesá (pastorky, 30 zubov) spoločné ozubené koleso (60 zubov) na hlavnom hriadeli okolo ozubnice (20 zubov). Ako jeden z prvých rušňov mal dvojvalcový parný stroj a v konštrukcii bolo použité pootočenie uhla záberu týchto strojov o 90° tak, aby bol striedavo prekonávaný mŕtvy bod úvrate. Týmto riešením odpadla nutnosť použitia zotrvačníka, ktorý pri starších, jednovalcových typoch rušňov pomáhal na prekonanie úvrate. Táto konštrukcia taktiež umožňovala rozbeh aj v prípade, že sa pri zastavení nachádzal jeden piest v úvrati, čo u jednovalcových strojov nebolo možné.
Kotol.
V konštrukcii stroja bol použitý jednoplamencový kotol. Valce boli zasadené vertikálne priamo do tela kotla (mimo plamenca).
A Day Without Rain

A Day Without Rain je šiesty štúdiový album írskej hudobníčky Enyi, ktorý bol vydaný v roku 2000. V roku 2002 vyhral cenu Grammy v kategórii najlepší new age album. Album je najviac známy pre skladbu „Only Time“, ktorá mala veľký úspech v roku 2000 a takisto aj v roku 2001, najmä po teroristických útokoch z 11. septembra 2001 vďaka rozsiahlemu mediálnemu použitiu ako hudobný sprievod k správam o tejto udalosti.
Album "A Day Without Rain" bol najúspešnejším albumom v kariére speváčky Enyi a bol piatym najpredávanejším albumom roku 2001.
Alyssa Milanová

Alyssa Jayne Milanová (* 19. december 1972, Brooklyn, New York, New York, USA ) je americká herečka. Pochádza z taliansko-americkej rodiny – jej matka Lin je módna dizajnérka, otec Tom je editor filmovej hudby.
K herectvu sa dostala úplnou náhodou, keď ju pestúnka jedného dňa vzala so sebou na konkurz do putovného muzikálu "Annie", ktorý odštartoval na Broadwayi. Kým pestúnka odišla naprázdno, Alyssa mala vtedy šťastie a dostala svoju prvú rolu. V siedmich rokoch tak s mamou vyrazila na osemnásť mesačné divadelné turné. Domov sa vrátila ako energická a charizmatická mladá herečka, ktorá sa z účinkovania v reklamách v desiatich rokoch prehupla do seriálu "Who's the Boss". Z Hollywoodu už neodišla. V Európe sa najviac stala známou rolou Phoebe Halliwellovej v seriáli "Čarodejnice".
Na Nový rok 1999 sa vydala za Cinjuna Tate a 20. novembra toho istého roku sa rozviedli. 15. augusta 2009 sa vydala za Davida Bugliariho.
Majstrovstvá Európy vo vodnom póle 2003

Majstrovstvá Európy vo vodnom póle 2003 boli v poradí 26. majstrovstvá Európy vo vodnom póle, ktoré organizuje Európska plavecká liga (LEN). Konali sa v Kranji a Ľubľane, v Slovinsku v dňoch od 6.15. júna 2003, za účasti 12 mužských a 8 ženských tímov. Nováčikom turnaja bolo iba družstvo žien domáceho Slovinska. Dejiskom mužských zápasov boli Športni center Kranj a Športni park Kodeljevo. V mužskej kategórii obhájilo titul , ktoré zvíťazilo vo finálovom stretnutí nad . V ženskej kategórii zvíťazilo štvrtýkrát , keď vo finále vyhralo nad obhajcom titulu z .
Tieto majstrovstvá slúžili ako kvalifikácia európskych družstiev na MS 2003, ktoré organizovalo Španielsko. Kvalifikovalo sa na ne 9 najlepších družstiev v mužskej kategórii.
Výkonný výbor LEN rozhodol o organizátorovi ME 2003 v decembri 2001. Ďalšími dvoma kandidátmi boli ruská Moskva a bližšie neurčené nemecké mesto.
Goodbye Lullaby

Goodbye Lullaby je štvrtý štúdiový album speváčky Avril Lavigne vydaný roku 2011 s hlavným singlom „What the Hell“, ktorý mal premiéru 31. decembra 2010 v show "Dick Clark's New Year's Rockin 'Eve with Ryan Seacrest".
Album Goodbye Lullaby bol oficiálne vydaný 8. marca 2011 (v Európe už 7. marca) a je dostupný v troch rôznych prevedeniach - v základnej, deluxe edícii a rozšírenej edícii. Základná edícia albumu obsahuje celkom 14 pesničiek. Deluxe edícia obsahuje navyše pesničku Bad Reputation, tri pesničky v akustickej verzii - What The Hell, Push a Wish You Were Here a DVD, ktoré obsahuje video z prípravy albumu. Rozšírená edícia potom navyše obsahuje ďalšie bonusy (fotky, ručne písané poznámky, kupón na zľavu pri nákupe oblečenia Abbey Dawn a ďalšie ...).
Oratoire du Louvre

Oratoire du Louvre ("Oratórium Louvre"), celým názvom "Temple protestant de l'Oratoire du Louvre" ("Protestantský kostol Oratórium Louvre") je protestantský farský kostol francúzskej reformovanej cirkvi v 1. obvode v Paríži medzi ulicami Rue Saint-Honoré a Rue de Rivoli.
Dejiny.
Za vlády Henricha IV. sa francúzski protestanti (hugenoti) schádzali k bohoslužbám v Salle des Cariatides, ktorý bol súčasťou paláca Louvre, a kam sa vošlo až 1 500 osôb. Sála sa nazývala "Église de Madame". Nantský edikt z roku 1598 síce priznal hugenotom obmedzené práva, ale parížski protestanti si mohli postaviť svoj kostol najbližšie 4 míle od Paríža, takže si vybrali mesto Charenton.
Stavba oratória začala v roku 1621 za vlády Ľudovíta XIII., ktorý ho v roku 1623 povýšil na kráľovskú kaplnku. V tomto kostole sa konali pohrebné obrady kardinála Richelieu, Ľudovíta XIII., kráľovien Anny Rakúskej či Márie Terézie Habsburskej a iných.
Za Francúzskej revolúcie bol kostol zrušený a premenený na sklad. Až Napoleon Bonaparte venoval v roku 1811 oratórium protestantom ako náhradu za kostoly zničené Ľudovítom XIII. a Ľudovítom XIV. Od tej doby sa tu konajú protestantské bohoslužby. V 19. storočí tu sídlilo protestantské konzistórium. Samostatná farnosť tu bola založená v roku 1882. Od 24. apríla 1907 je kostol chránený ako historická pamiatka.
Zdroj.
Jardin des Tuileries

Jardin des Tuileries, alebo po slovensky Tuilerijská záhrada/Tuilerijské záhrady alebo Tuilerie, je verejný park v Paríži v 1. obvode. Park vo francúzskom štýle je bývalý zámocký park zbúraného Tuilerijského paláce, po ktorom má svoje meno. Park sa rozprestiera medzi Place de la Concorde na západe a Louvrom na východe a medzi pravým brehom Seiny na juhu a Rue de Rivoli na severe. Park bol spolu s Louvrom zapísaný medzi historické pamiatky.
Dejiny.
Záhrady boli založené v roku 1564 pri stavbe Tuilerijského paláca. Palác bol postavený pre francúzsku kráľovnú Katarínu Medicejskú, ktorá bola talianskeho pôvodu a preto boli záhrady vytvorené v štýle talianskej renesancie. Za vlády Ľudovíta XIV. boli záhrady na pokyn ministra Colberta prebudované podľa návrhu záhradného architekta André Le Nôtre. V roku 1783 zo záhrady vzlietol s ľuďmi prvý balón plnený plynom, čo pripomína pamätná tabuľa ´pri vstupe do záhrady. Počas Francúzskej revolúcie boli záhrady spustošené.
Na letných olympijských hrách v roku 1900 sa tu uskutočnili preteky v šerme.
Za druhej svetovej vojny bola časť záhrady premenená na zeleninovú záhradu kvôli nedostatku dodávok počas okupácie.
V rámci prestavby Musée du Louvre za prezidenta Françoisa Mitterranda boli záhrady obnovené pokiaľ možno čo najviac do stavu zo 17. storočia.
Vybavenie parku.
V západnej časti parku je bývalá oranžéria a loptovňa (Jeu de paume) z polovice 19. storočia. V bývalej oranžérii dnes sídli Musée de l'Orangerie (s dielami maliarov impresionizmu a postimpresionizmu), v Galerie nationale du Jeu de Paume sú výstavy moderného a súčasného umenia, najmä fotografie.
V samotnej záhrade sú umiestnené ďalšie umelecké diela. Vo východnej časti záhrady je množstvo sôch sochára Aristida Maillola a sochy zvierat od Auguste Caïna.
Od roku 1998 sú v záhrade inštalované moderné sochárske diela umelcov ako sú Auguste Rodin, Henry Moore, Roy Lichtenstein, Tony Cragg, Jean Dubuffet, Alain Kirili, Stephen Martin, Giuseppe Penone a takisto dočasné výstavy.
V celom parku sú voľne k dispozícii stoličky. Uprostred parku je malý bazén, druhý je neďaleko Arc de Triomphe du Carrousel, kde je i prenájom miniatúrnych plachetníc pre deti.
Jasenová (sedlo)

Jasenová () je sedlo v pohorí Poľana. Leží približne severozápadne od mesta Hriňová. Je významnou križovatkou turistických trás, keďže sedlom prechádza Rudná magistrála.
Poloha.
Nachádza sa v centrálnej časti Poľany, v geomorfologickom podcelku Vysoká Poľana. Sedlo leží v Banskobystrickom kraji, na hranici okresov Banská Bystrica a Brezno a zasahuje na katastrálne územie obcí Hronec a Hrochoť. Sedlo sa nachádza v hlavnom hrebeni, medzi severozápadne situovaným Hájnym grúňom () a juhovýchodne ležiacim Brusnianskym grúňom (). 
Severovýchodné úpätie sedla je pramennou oblasťou Hrončeka, smerujúceho do Čierneho Hrona, juhozápadnú časť hrebeňa odvodňujú prítoky Hučavy do rieky Slatiny. Sedlo sa nachádza v Chránenej krajinnej oblasti Poľana. Najbližšími sídlami sú juhozápadne situovaná osada Kyslinky a severozápadne ležiace Strelníky.
Derby Central Library

Derby Central Library (doslova "Derbyjská centrálna knižnica") je hlavná verejná knižnica v anglickom meste Derby. Bola založená v roku 1879 spolu s mestským múzeom a galériou v tehlovej budove. Stavbu navrhol Richard Knill Freeman a mestu ju daroval Michael Thomas Bass.
Dejiny.
Prvá stála knižnica v Derby bola založená v roku 1811 na Queen Street. V 30. rokoch 19. storočia bola knižnica otvorená všetkým, ktorí zaplatili registračný a následne každoročný poplatok. Roku 1832 mala knižnica 84 členov. Zbierka kníh zahŕňala aj 4000 zväzkov z knižnice Derby Philosophical Society. V roku 1863 sa stal prvým knihovníkom a kurátorom botanik Alexander Croall a o rok neskôr boli knižnica s múzeom spojené. Croall svoju funkciu opustil v roku 1875, aby sa stal kurátorom Smithovho inštitútu v Stirlingu. 
28. júna 1879 otvoril Michael Thomas Bass oficiálne Derbyjskú slobodnú knižnicu a múzeum. Pri tejto príležitosti sa v meste uskutočnili veľké oslavy. V septembri 1898 sa v zbierke knižnice nachádzalo cca. 31 000 titulov. Roku 1914 bol zbúraný dom kurátora, aby sa tak uvoľnilo miesto pre rozšírenie knižnice. Hoci sú teraz Derbyjská knižnica a Derbyjské múzeum oddelené inštitúcie, stále zdieľajú budovu, v ktorej boli založené.
Alchmund z Derby

Alchmund z Derby (písané aj "Ealhmund", "Alhmund" či "Alkmund") bol syn northumbrijského kráľa Alhreda z Northumbrie. 
Potom, čo strávil dvadsať rokov v exile medzi Piktami, kam sa dostal následkom northumbrijských dynastických sporov, sa vrátil s armádou späť. Avšak neskôr, okolo roku 800, bol zabitý. Okolnosti jeho smrti nie sú známe, ale údajne za jeho smrť niesol zodpovednosť kráľ Eardwulf z Northumbrie. Navyše bola jeho smrť považovaná za mučenícku a Alchmund bol následne považovaný za svätého.
Alchmund bol pochovaný v Lilleshallu v grófstve Shropshire a nad jeho hrobom údajne došlo k zázrakom. Počas nájazdov Dánov boli Alchmundove pozostatky premiestnené do Derby a boli mu zasvätené niektoré okolité kostoly. Alchmundov sarkofág sa teraz nachádza v Derby Museum and Art Gallery.
Jeho sviatok je 19. marca.
Brusniansky grúň

Brusniansky grúň () je vrch v pohorí Poľana. Leží nad osadou Kyslinky, približne severozápadne od Hriňovej. Je súčasťou Chránenej krajinnej oblasti Poľana a časť masívu patrí do NPR Zadná Poľana.
Poloha.
Nachádza sa v strednej časti pohoria, v geomorfologickom podcelku Vysoká Poľana. Vrch leží v Banskobystrickom kraji, na hranici okresov Banská Bystrica a Brezno a zasahuje na katastrálne územie obcí Valaská, Hrochoť a Hronec. Najbližšími sídlami sú juhozápadne situovaná osada Kyslinky, severozápadne ležiace Strelníky a na juhu ležiace mesto Hriňová. 
Opis.
Brusniansky grúň je súčasťou hrebeňa, ktorý je pozostatkom kaldery bývalého stratovulkánu. Nachádza sa nad sedlom Jasenová (), ktoré oddeľuje severozápadne susediaci Hájny grúň (), západne leží Grúň (), južne vrch Kopce () a východným smerom Ramža (). Oblasť patrí do povodia Hrona; západné svahy hrebeňa odvodňujú prítoky Hučavy do Slatiny, východné prítoky Kamenistého potoka do Čierneho Hrona. Rudná magistrála traverzuje vrchol, ktorý je tak prístupný neznačeným chodníkom.
Výhľady.
Zalesnený vrch poskytuje len veľmi obmedzený výhľad. Z vhodných miest sú však viditeľné okolité vrchy Poľany a Veporských vrchov. Pri priaznivých podmienkach je pozorovateľná časť hrebeňa Nízkych Tatier a Veľkej Fatry, východným smerom dominuje Fabova hoľa a Klenovský Vepor. Ojedinele sú severným smerom pozorovateľné ponad nízkotatranský hrebeň aj končiare Vysokých Tatier.
Prístup.
Vrchol je prístupný odbočením z hrebeňovej magistrály.
R-5 (balistická raketa)

R-5 Pobeda bola sovietska balistická raketa stredného doletu, v kóde NATO bola označovaná ako SS-3 Shyster a v sovietskom výrobnom typovom označení GRAU mala index 8А62 (8К51 pri verzii R-5M). Išlo o prvú sovietsku raketu upravenú na nosenie jadrovej hlavice.
Jednostupňová raketa s kvapalným motorom "RD-103" mala dolet vyše 1200 km a vyvinuli ju v konštrukčnej kancelárii OKB-1 pod vedením Sergeja Koroľova, čiastočne vychádzala z rakety R-2. Letové skúšky prebiehali od roku 1954 a do výzbroje bola zaradená v rokoch 19561968.
Verzia rakety R-5M bola upravená na nosenie jadrovej hlavice a po úspešných skúškach (spojených s odpálením jadrovej nálože) vo februári 1956 sa stala prvou operačne spôsobilou sovietskou zbraňou tohto typu, pričom bola schopná niesť hlavicu s hmotnosťou až 1350 kg.
Vezie rakety R-5A, R-5B a R-5C sa od roku 1958 používali na vedecko-výskumné účely.